TEKS UCAPAN WAKIL PEGAWAI KADET  
MAJLIS MAKAN MALAM TAHUNAN   
PALAPES LAUT UMP  
Rabu | 30 Dis 2022 | DHE RHU Resort Balok.  
  
Bismillahirrahmanirrahim.

Terima kasih kepada Pengerusi Majlis,  
Yang Berbahagia KDR NIK ZAABA BIN NIK ABDULLAH Pegawai Memerintah SRI KUANTAN,

Yang dihormati LT KDR Mohd Syahid Bin Mazlan Pegawai Staf SRI KUANTAN.  
Yang Dikasihi LT DYA Amirah Ayuni Binti Zainudin Pegawai Koordinasi Palapes laut UMP,

pegawai pegawai Muda PSSTLDM,  
Para jurulatih dan   
Seterusnya yang diraikan semua rakan-rakan yang hadir pada majlis makan malam tahunan ini.  
  
Assalamu'alaikum w.b.t dan salam sejahtera.  
  
Alhamdulillah, setinggi-tinggi kesyukuran dirafakkan ke hadrat Ilahi kerana dengan limpah, rahmat, kurnia dan izinNya maka kita semua telah berpeluang bertemu dalam majlis yang indah ini. Setinggi-tinggi penghargaan kepada tenaga penggerak majlis ini kerana tanpa susah payah mereka tidaklah kita dapat bersama-sama di sini dalam usaha mengeratkan silaturahim sesama kita warga Palapes Laut UMP dan juga PSTL KUANTAN. Seterusnya, saya juga mengucapkan terima kasih kepada pihak penganjur kerana sudi memberikan masa untuk saya menyampaikan ucapan ringkas dalam majlis ini.  
  
  
Hadirin dan hadirat yang saya hormati sekalian,  
Seperti yang kita sedia maklum, jemputan kita pada malam ini adalah untuk meraikan kejayaan kita dalam menjalani latihan sepanjang tahun ini.Macam baru baru ini ambilan 11 yang menjalani induksi/pengenalan kepada Palapes Laut & latihan Fomdex bersama dikemudiannya selama hampir seminggu.  
  
Rakan-rakan yang saya kasihi sekalian,  
Semua sudah sdia maklum bahawa ini adalah tahun terakhir kami ambilan 10 dalam palapes Laut UMP, saya berharap kita dapat ditauliahkn bersama- sama serta dapat kembali menabur bakti selaku pegawai PSSTLDM di PSTL Kuantan  
  
saya juga ingin mengingatkan sahabat-sahabat untuk sentiasa memelihara imej dan nama baik sepanjang berkhidmat sebagai anggota unit Palapes Laut UMP. Saya menyarankan rakan rakan menjauhi dan mengelakkan diri daripada terjebak dengan perkara-perkara yang tidak sihat dan menyalahi peraturan undang-undang seperti penyalahgunaan dadah, pencemaran nilai integriti mahupun terlibat dengan kumpulan-kumpulan ekstrimis politik dan agama.  
  
Seterusnya, dengan ini saya mewakili semua pegawai kadet  mengucapkan setinggi-tinggi penghargaan dan jutaan terima kasih yang tidak terhingga kepada Para Jurulatih dan seluruh pegawai pentadbiran Palapes Laut UMP yang telah berusaha keras buat kami dan akan kami kenang jasa-jasa kalian membangunkan modal insan dalam diri kami. Mudah-mudahan setiap jerih payah itu, menjadi pahala berpanjangan dan jariah berterusan hingga ke akhirat kelak. Kilo Siera Tango kekal sampai tauliah, InsyaAllah!   
  
Barakallahulakum, Wassalamu'alaikum w.b.t.